CELEX: 62006TJ0184
Language: sk
Date: 2007-09-12 00:00:00
Title: Rozsudok Súdu prvého stupňa (druhá komora) z 12. septembra 2007. # Komisia Európskych spoločenstiev proti Internet Commerce Network a Dane-Elec Memory. # Arbitrážna doložka - Zmluva uzavretá v rámci špecifického programu v oblasti technológií informačnej spoločnosti (projekt Crossmarc) - Nevykonanie zmluvy - Vrátenie zálohy vyplatenej Spoločenstvom - Ručenie za zmluvné záväzky na prvú výzvu - Rozsudok pre zmeškanie. # Vec T-184/06.

Rozsudok Súdu prvého stupňa (druhá komora) z 12. septembra 2007 – Komisia/Internet Commerce Network a Dane-Elec Memory
      (vec T‑184/06)
      „Arbitrážna doložka – Zmluva uzavretá v rámci špecifického programu v oblasti technológií informačnej spoločnosti (projekt Crossmarc) – Nevykonanie zmluvy – Vrátenie zálohy vyplatenej Spoločenstvom – Ručenie za zmluvné záväzky na prvú výzvu – Rozsudok pre zmeškanie“
      Konanie – Podanie návrhu na Súd prvého stupňa na základe arbitrážnej doložky (pozri body 25 – 29, 31 – 36)
      Predmet 
      
         
               Žaloba založená na arbitrážnej doložke smerujúca k zaviazaniu žalovaných na vrátenie sumy zálohy vyplatenej Spoločenstvom,
                  ako aj úrokov z omeškania v dôsledku nevykonania zmluvy č. 2000‑25366 uzatvorenej v rámci špecifického programu výskumu, technologického
                  rozvoja a predvedenia v oblasti technológií informačnej spoločnosti (IST) (1998 – 2002) a týkajúceho sa projektu Crossmarc
                  (Cross‑lingual Multi Agent Retail Comparison)
               
            Výrok 
      
         
                  1.
               
               
                  
               
               
                  	Dane-Elec Memory je povinný zaplatiť Komisii Európskych spoločenstiev sumu 55 878 eur, dlžnú ako istinu, zvýšenú o úroky:
               
            –        s ročnou sadzbou 4,75 % od 16. marca 2004 do 31. decembra 2005,
      –        s ročnou sadzbou 5 % od 1. januára do 31. decembra 2006,
      –        s ročnou sadzbou 5,25 % od 1. januára 2007 do úplného zaplatenia celého dlhu.
      
         
                  2.
               
               
                  
               
               
                  	Konanie o návrhu smerujúcom proti Internet Commerce Network sa zastavuje.
               
            
         
                  3.
               
               
                  
               
               
                  	Dane‑Elec Memory znáša okrem svojich vlastných trov konania aj trovy konania vzniknuté Komisii.
               
            
         
                  4.
               
               
                  
               
               
                  	Internet Commerce Network znáša svoje vlastné trovy konania.